《送朱参军入贺千秋令节》
明代·皇甫汸

东朝初进九龄筹，南国欢逢拜舞秋。数报寝门回鹤驾，新从驰道出龙楼。

世家共羡韦贤后，记室争推阮瑀流。君去分明窥盛典，还将礼乐颂成周。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。